

**Tartumaa Meistrivõistlused 2024 jahilaskmises**

**Asukoht:**

**Tartu Jahindusklubi Viidike Jahilasketiir**: <https://www.ejs.ee/viidike-jahilasketiir/>   
**Registreerimine** võistluspäeval kohapeal.

**Peakohtunik: Tarmo Meus, tel +372 504 2798**

**Võistlusklassid:**

**Tartumaa MV arvestus  
JUN** Juuniorid (mees/naine vanuses kuni 20a k.a.). Sünniaasta 2004 või hilisem.  
**MAN** Mehed vanuses 21-55a. Sünniaasta 2003 või varasem.  
**LAD** Naised sõltumata vanusest.  
**SEN+** Seeniorid (mehed vanuses 56+ aastat). Sünniaasta 1968 või varasem.

**Tartumaa MV arvestuses saab osaleda Tartu maakonnaga seotud laskur. Kohalikku omavalitsusse kuuluvuse määratleb laskur enne esimest starti ja seda võistluse kestel ei saa muuta.**

**Tartumaa Suvemängude arvestuses osalevad kohalikud omavalitsused (KOV).**

**Järjestus selgitatakse “Compak Sporting”, “Kütiliin” ja “Jooksev põder“ 3 parima individuaalvõistleja 3 parima kuu tulemusena kohapunktide alusel.   
Kohapunkte arvestatakse iga ala lõikes, parim KOV igal alal saab 3 punkti, teine koht 2 punkti, kolmas koht 1 punkti. Punktid summeeritakse.**

**OPEN arvestus\***  
**OPEN** Kõik võistlejad, k.a. väljastpoolt Tartumaad ja Tartu jahindusklubi.

*\*OPEN klassi auhinnad antakse välja juhul kui esimese kolme hulka on tulnud laskur, kes osaleb väljastpoolt Tartumaad või Tartu Jahindusklubi või ei osale Tartumaa MV MAN arvestuses.*

**Autasustamine Viidike Jahilasketiirus 1.oktoobril kell 17:30.**  
Tartumaa MV arvestuses individuaalsed medalid Tartumaa Spordiliidult

Tartumaa Suvemängude arvestuses KOV karikas kolmele parimale kohalikule omavalitsusele

Jahiseltside arvestuses karikad Tartu Jahindusklubi poolt

**“Compak Sporting”**

**Võistlus toimub 4-etapilisena:**

* 25. juuni, kell 14:00-19:00
* 30. juuli, kell 14:00-19:00
* 27. august, kell 14:00-19:00
* 24. september, kell 14:00-19:00

Igal etapil lastakse kahel rajal. Kummalgi rajal on seerias 25 märki.  
Seeriate arv võistluspäeval ei ole piiratud. Arvesse läheb kummalgi rajal saadud parima seeria tulemus.

Laskerajad seadistatakse vähemalt 2 nädalat enne võistluspäeva. Võistluspäeval märkide lendusid ei muudeta. Muudatusi tehakse ainult laskmise legendides.  
Ooteasend vaba, laeng max 28g, haavli suurus max 2,5mm.

**Individuaalne arvestus** selgitatakse neljast etapist kolme parima etapi tulemuste summeerimisel (3 x 50 märki), kusjuures läbitud peab olema minimaalselt 3 etappi.  
Võrdse tulemuse korral arvestatakse parima kuu tulemust, selle võrdsuse puhul paremuselt järgmise kuu tulemust.

**Seeria hind** vastavalt Tartu Jahindusklubi hinnakirjale: <https://www.ejs.ee/viidike-jahilasketiir/>

**“Kütiliin”**

- jooksev metssiga 50m (4 seisvat + 6 jooksvat, euroopa märkleht, vintraudne, kesktulepadrun).

**Toimumise aeg:**

Võistlus kestab 4 kuud (juuni, juuli, august, september) teisipäevadel ja neljapäevadel kell 14:00-19:00 ning jahiseltsi laskepäevadel alates maist.   
PS! Neljapäevadel on eelisjärjekorras suuruluki laskekatse sooritajad.

**Individuaalne järjestus** selgitatakse kolme kuu (neljast) parima tulemuse liitmisel. Osalema peab vähemalt kolmel kuul. Soorituste arv on limiteerimata.  
Võrdse tulemuse korral arvestatakse parima kuu tulemust, selle võrdsuse puhul paremuselt järgmise kuu tulemust.

**Jahiseltside** arvestusse läheb 8 parima liikme tulemus **VJM-1** või **JME-1** (35m/sile). Jahiseltside arvestust peetakse Tartu Jahindusklubi siseselt.

**Seeria hind** vastavalt Tartu Jahindusklubi hinnakirjale: <https://www.ejs.ee/viidike-jahilasketiir/>

**“Jooksev põder”**

**JP-1** - Jooksev põder 100m (4 seisvat + 6 jooksvat, vintraudne, kesktulepadrun).

**Toimumise aeg:**

Võistlus kestab 4 kuud (juuni, juuli, august, september) teisipäevadel ja neljapäevadel kell 14:00-19:00 ning jahiseltsi laskepäevadel alates maist.

**Individuaalne järjestus** selgitataksekolme kuu (neljast) parima tulemuse liitmisel. Osalema peab vähemalt kolmel kuul. Soorituste arv on limiteerimata.  
Võrdse tulemuse korral arvestatakse parima kuu tulemust, selle võrdsuse puhul paremuselt järgmise kuu tulemust.

**Jahiseltside** arvestuses läheb kirja 8 parima tulemuse lasknud jahiseltsi liiget. Jahiseltside arvestust peetakse Tartu Jahindusklubi siseselt.

**Seeria hind** vastavalt Tartu Jahindusklubi hinnakirjale: <https://www.ejs.ee/viidike-jahilasketiir/>